Kavet e vez ivez ar ger dastumad gant an hevelep ster, met implijet e vez peurliesañ evit un heuliadenn levrioù heñvel a-walch dre o stumm pe dre o gennadoù lennegel.  Pa vez dibabet aketus-keañ an testennoù evit kinnig ar pezh a vez gwelet evel ar re wellañ gant an den a ra ar choaz ez eus ur ger deveret eus ar ger gresianeg anthologia er yezhoù komzet e Europa. Gant anthos = bleuñv ha logia = lavar (petra eo ar re gaerrañ) eo bet savet. Ur ger kevatal a zo e brezhoneg bleunlevr, met nebeut implijet eo.  Evit komzoù dibabet sant Frañsez a Asiz eo bet implijet bleunioù el levr embannet gant Kapusined Rosko, Fioretti pe Bleuniou sant Fransez a Asiz, Rosko : Ar Vuhez kristen, 1945, met troidigezh ar ger italianek fioretti (bleunigoù) eo nemetken.